सार्त्र मनदे न जे सत्व (ऐसेन्स) अस्तित्व (ऐरिज़स्टैस) दे बाद औंदा ऐ। मनुक्ख जियां सोचदा ऐ उआं बनी जन्दा ऐ। फिनामिना जां सामनै होऐ दे परपैंचें आस्तै उन्दे पिच्छें कोई छप्पे-गुज्झे दा तत्व नेईं। चेतन ते बिवेकशील मनुक्ख गै इसी समझी सकदा ऐ। पर ए अपने आपै च पूर्ण हुन्दा ऐ। कुसै दुए तत्व दी छाया नेईं। सार्त्र अनुभवातीत अन्मा गी कोरी कल्पना मनदे न ते आखदे न जे परैपंच दा अर्थ मनुक्खै दी चेतना गै कड्ढदी ऐ ते ए व्यक्तिगत नेईं हुन्दी। ओ ना ते आत्मनिष्ठ (सव्जैक्टिब) हुन्दी ऐ ते ना गै बस्तुनिश्ठ (आब्जैक्टिव)। ए नथिंग ऐ। अवस्तु ऐ।